Ամբիոնի դասախոսները ակտիվորեն զբաղվում են գիտական գործունեությամբ. հրատարակում են մենագրություններ, հոդվածներ, բառարաններ, մասնակցում են բազմաթիվ միջազգային գիտաժողովներին: Ամբիոնում պարբերաբար անց են կացվում ռուս լեզվաբանության արդի հիմնահարցերին նվիրված տեսական սեմինարներ, որտեղ ելույթ են ունենում նաև հրավիրված զեկուցողներ: Ամբիոնի անդամների գործունեության կարևոր մասն է կազմում, մանկավարժականի և գիտականի հետ մեկտեղ, գիտամեթոդական աշխատանքը: Այն ներառում է բազմաթիվ դասագրքերի, ուսումնական ձեռնարկների, ուսումնական բառարանների, թելադրությունների ժողովածուների և ուսումնական ծրագրերի ստեղծումը ինչպես ռուս բանասիրության ֆակուլտետների, այնպես էլ դպրոցների համար: